CELEX: 32017R1973
Language: ro
Date: 2017-10-30 00:00:00
Title: Regulamentul (UE) 2017/1973 al Comisiei din 30 octombrie 2017 de modificare a Regulamentului (CE) nr. 2074/2005 în ceea ce privește controalele oficiale privind produsele pescărești capturate de nave care arborează pavilionul unui stat membru și introduse în Uniune după ce au fost transferate în țări terțe și de stabilire a unui model de certificat de sănătate pentru aceste produse (Text cu relevanță pentru SEE. )

31.10.2017   
               
               
                  RO
               
               
                  Jurnalul Oficial al Uniunii Europene
               
               
                  L 281/21
               
            REGULAMENTUL (UE) 2017/1973 AL COMISIEI
      din 30 octombrie 2017
      de modificare a Regulamentului (CE) nr. 2074/2005 în ceea ce privește controalele oficiale privind produsele pescărești capturate de nave care arborează pavilionul unui stat membru și introduse în Uniune după ce au fost transferate în țări terțe și de stabilire a unui model de certificat de sănătate pentru aceste produse
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (1), în special articolul 9 al doilea paragraf,
      având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (2), în special articolul 16 al doilea paragraf,
      întrucât:
      
                  (1)
               
               
                  În vederea protejării sănătății publice și a sănătății animale, produsele din Uniune care sunt transferate prin țări terțe, cu sau fără depozitare, nu mai sunt considerate ca îndeplinind cerințele stabilite în legislația Uniunii pentru produsele respective. În consecință, Directiva 97/78/CE a Consiliului (3) prevede că statele membre au obligația de a se asigura că se efectuează controale veterinare privind transporturile acestor produse introduse în Uniune din țări terțe.
               
            
                  (2)
               
               
                  Regulamentul (CE) nr. 853/2004 stabilește norme specifice privind igiena alimentelor de origine animală pentru operatorii din sectorul alimentar, inclusiv norme referitoare la produsele pescărești. În plus, Regulamentul (CE) nr. 854/2004 stabilește norme privind controalele oficiale care trebuie efectuate asupra produselor de origine animală destinate consumului uman. Regulamentul (CE) nr. 854/2004 prevede că transporturile de produse de origine animală care intră în Uniune trebuie să fie însoțite de un document care îndeplinește anumite cerințe și trebuie să fie supuse unor controale oficiale efectuate în conformitate cu regulamentul respectiv.
               
            
                  (3)
               
               
                  Regulamentul (CE) nr. 2074/2005 al Comisiei (4) stabilește modele de certificate de sănătate și documente pentru importurile anumitor produse de origine animală în scopul respectării cerințelor Regulamentelor (CE) nr. 853/2004 și (CE) nr. 854/2004, incluzând, în anexa VI, un model pentru importurile de produse pescărești.
               
            
                  (4)
               
               
                  Statele membre și organizațiile părților interesate au solicitat Comisiei să stabilească un model de certificat de sănătate pentru transporturile de produse pescărești destinate consumului uman, capturate de nave care arborează pavilionul unui stat membru și transferate în țări terțe, cu sau fără depozitare, care urmează să fie semnat de către autoritatea competentă din țara terță, în vederea armonizării informațiilor care trebuie furnizate atunci când astfel de transporturi intră pe teritoriul Uniunii.
               
            
                  (5)
               
               
                  Modelul de certificat de sănătate ar trebui să facă referire în mod specific la dispozițiile relevante privind debarcarea, descărcarea și depozitarea produselor pescărești prevăzute în capitolele II și VII din secțiunea VIII a anexei III la Regulamentul (CE) nr. 853/2004.
               
            
                  (6)
               
               
                  Modelul de certificat de sănătate animală ar trebui să fie, de asemenea, compatibil cu sistemul electronic de control al comerțului și de expertiză (TRACES) (5), utilizat pentru schimbul de certificate de sănătate între țările terțe și statele membre.
               
            
                  (7)
               
               
                  Prin urmare, este oportun să se stabilească un model armonizat de certificat de sănătate, care urmează să fie semnat de către autoritatea competentă din țara terță prin care sunt transferate produsele pescărești înainte de a fi expediate către Uniune.
               
            
                  (8)
               
               
                  Prin urmare, Regulamentul (CE) nr. 2074/2005 ar trebui modificat în consecință.
               
            
                  (9)
               
               
                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
               
            ADOPTĂ PREZENTUL REGULAMENT:
      Articolul 1
      Regulamentul (CE) nr. 2074/2005 se modifică după cum urmează:
      
                  (a)
               
               
                  Se introduce următorul articol 6c:
                  „Articolul 6c
                  Cerințe referitoare la controalele oficiale privind produsele pescărești capturate de nave care arborează pavilionul unui stat membru și introduse în Uniune după ce au fost transferate în țări terțe, cu sau fără depozitare
                  (1)   Produsele pescărești destinate consumului uman, capturate de nave care arborează pavilionul unui stat membru și descărcate în țări terțe, cu sau fără depozitare, înainte de a fi introduse pe teritoriul Uniunii printr-un alt mijloc de transport, trebuie să fie însoțite de un certificat de sănătate eliberat de autoritatea competentă din țara terță respectivă și completat în conformitate cu modelul de certificat de sănătate prevăzut în apendicele VIII la anexa VI.
                  (2)   Țara terță în care are loc transferul trebuie să fie înscrisă pe o listă, astfel cum se prevede la articolul 11 alineatul (1) din Regulamentul (CE) nr. 854/2004.
                  (3)   În cazul în care produsele pescărești menționate la alineatul (1) sunt descărcate și transportate într-un spațiu de depozitare situat în țara terță menționată la alineatul respectiv, spațiul de depozitare respectiv trebuie să figureze pe o listă, astfel cum se prevede la articolul 12 din Regulamentul (CE) nr. 854/2004.
                  (4)   În cazul în care produsele pescărești menționate la alineatul (1) sunt încărcate pe o navă care arborează pavilionul unei țări terțe, țara terță respectivă trebuie să fie înscrisă pe o listă, astfel cum se prevede la articolul 11 alineatul (1) din Regulamentul (CE) nr. 854/2004, iar nava trebuie să figureze pe o listă, astfel cum se prevede la articolul 12 din Regulamentul (CE) nr. 854/2004.
                  Navele portcontainer folosite la transportul produselor pescărești containerizate sunt excluse de la această cerință.”
               
            
                  (b)
               
               
                  Anexa VI se modifică în conformitate cu anexa la prezentul regulament.
               
            Articolul 2
      Prezentul regulament intră în vigoare în a treia zi de la data publicării în Jurnalul Oficial al Uniunii Europene.
      Se aplică de la 1 iulie 2018.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 30 octombrie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 139, 30.4.2004, p. 55.
      
         (2)  JO L 139, 30.4.2004, p. 206.
      
         (3)  Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (JO L 24, 30.1.1998, p. 9).
      
         (4)  Regulamentul (CE) nr. 2074/2005 al Comisiei din 5 decembrie 2005 de stabilire a măsurilor de aplicare privind anumite produse reglementate de Regulamentul (CE) nr. 853/2004 al Parlamentului European și al Consiliului și organizarea unor controale oficiale prevăzute de Regulamentele (CE) nr. 854/2004 al Parlamentului European și al Consiliului și (CE) nr. 882/2004 al Parlamentului European și al Consiliului, de derogare de la Regulamentul (CE) nr. 852/2004 al Parlamentului European și al Consiliului și de modificare a Regulamentelor (CE) nr. 853/2004 și (CE) nr. 854/2004 (JO L 338, 22.12.2005, p. 27).
      
         (5)  Decizia 2004/292/CE a Comisiei (JO L 94, 31.3.2004, p. 63).
      
         ANEXĂ
         În anexa VI la Regulamentul (CE) nr. 2074/2005, se adaugă următorul apendice VIII:
         „
               Apendicele VIII la anexa VI
               
                  Model de certificat de sănătate pentru produsele pescărești destinate consumului uman, capturate de nave care arborează pavilionul unui stat membru și transferate în țări terțe, cu sau fără depozitare
               
               Textul imaginii
               
                  Certificat sanitar-veterinar pentru UE
                  Partea I: Detalii privind transportul expediat
                  I.1. Expeditorul
                  Numele
                  Adresa
                  Tel.
                  I.2. Numărul de referință al certifi-catului
                  I.2.a.
                  I.3. Autoritatea competentă centrală
                  I.4. Autoritatea competentă locală
                  I.5. Destinatarul
                  Numele
                  Adresa
                  Codul poștal
                  Tel.
                  I.6.
                  I.7. Țara de origine
                  Codul ISO
                  I.8. Regiu-nea de origine
                  Codul
                  I.9. Țara de destinație
                  Codul ISO
                  I.10.
                  I.11. Locul de origine
                  Numele
                  Numărul de aprobare/înregistrare
                  Adresa
                  I.12.
                  I.13. Locul de încărcare
                  Adresa
                  I.14. Data plecării
                  I.15. Mijlocul de transport
                  Avion Navă Vagon de cale ferată
                  Vehicul rutier Altele
                  Identificare:
                  Referințe documentare:
                  I.16. PIF de intrare în UE
                  I.17.
                  I.18. Descrierea mărfii
                  I.19. Codul mărfii (codul SA)
                  I.20. Cantitatea
                  I.21. Temperatura produsului
                  Ambientală De refrigerare De congelare
                  I.22. Numărul de pachete
               
               Textul imaginii
               
                  I.23. Numărul sigiliului/containerului
                  I.24. Tipul de ambalaj
                  I.25. Mărfuri certificate pentru:
                  Consum uman
                  I.26.
                  I.27. Pentru import sau admitere în UE
                  I.28. Identificarea mărfii
                  Specie (denumirea științifică)
                  Tip de tratament
                  Numărul (numerele) de aprobare/înregistrare al(e) navei (navelor) (*)
                  Numărul de pachete
                  Greutatea netă
               
               Textul imaginii
               
                  ȚARA
                  Produse pescărești transferate în țări terțe
                  II. Informații sanitare
                  II.a. Numărul de referință al certificatului
                  II.b.
                  II.1. Certificat de sănătate publică
                  Subsemnatul, inspector oficial, declar că am luat la cunoștință dispozițiile relevante ale Regulamentelor (CE) nr. 178/2002, (CE) nr. 852/2004, (CE) nr. 853/2004 și (CE) nr. 854/2004 și certific că produsele pescărești descrise anterior:
                  — au fost debarcate și descărcate în condiții igienice din nava (navele) aprobată (aprobate)/înregistrată (înregistrate) [a se indica numărul (numerele) de aprobare/înregistrare și denumirea statului membru (statelor membre) de pavilion], în conformitate cu cerințele relevante prevăzute în capitolul II din secțiunea VIII a anexei III la Regulamentul (CE) nr. 853/2004;
                  — au fost depozitate, dacă este cazul, într-unul sau mai multe depozite frigorifice aprobat(e) [a se indica numărul (numerele) de aprobare], în conformitate cu cerințele relevante prevăzute în capitolul VII din secțiunea VIII a anexei III la Regulamentul (CE) nr. 853/2004;
                  — au fost încărcate, dacă este cazul, în condiții igienice pe nava (navele) aprobată (aprobate) [a se indica numă-rul (numerele) de aprobare din statul membru (statele membre) sau din țara terță (țările terțe), precum și denumirea statului membru (statelor membre) sau a țării (țărilor) terțe de pavilion], în conformitate cu cerințele relevante prevăzute în capitolele I și VIII din secțiunea VIII a anexei III la Regulamentul (CE) nr. 853/2004;
                  — au fost încărcate, dacă este cazul, într-un container (a se indica numărul containerului) sau într-un camion (a se indica numărul de înmatriculare al camionului și cel al remorcii) sau într-un avion (a se indica numărul zborului), în conformitate cu cerințele prevăzute în capitolul VIII din secțiunea VIII a anexei III la Regulamentul (CE) nr. 853/2004;
                  — sunt însoțite de exemplarul tipărit (exemplarele tipărite) (**) al(e) jurnalului (jurnalelor) de pescuit sau de părți relevante ale acestuia (acestora) (**)
                  (**) Este acceptat și formatul electronic.
                  Note
                  Partea I:
                  — Rubrica I.7: a se indica numele țării terțe de expediere.
                  — Rubrica I.11: Locul de origine: a se indica denumirea, adresa și numărul de aprobare al depozitului frigorific din țara terță de expediere sau, în cazul în care marfa nu este depozitată într-un depozit frigorific, a se indica denumirea și numărul de aprobare sau de înm
                  — Rubrica I.15: a se indica mijloacele de transport care părăsesc țara terță de expediere. În cazul unui vas congelator/unei nave frigorifice, a se indica denumirea navei, numărul de aprobare și statul de pavilion, iar în cazul unei nave de pescuit, numărul de înmatriculare și statul de pavilion. În cazul în care mijloacele de transport sunt containere, camioane sau avioane, trebuie oferite aceleași indicații care figurează în partea II.1 a patra liniuță.
                  — Rubrica I.19: a se utiliza codurile corespunzătoare din Sistemul armonizat (SA) al Organizației Mondiale a Vămilor, de la următoarele rubrici: 0302, 0303, 0304, 0305, 0306, 0307, 0308, 1504, 1516, 1518, 1603, 1604, 1605 și 2106.
                  — Rubrica I.23: Identificarea containerului/numărul sigiliului: numărul de serie al sigiliului trebuie să fie indicat doar în cazul în care sigiliul a fost aplicat pe container sub supravegherea autorității competente care eliberează certificatul.
                  — Rubrica I.28: Tip de tratament: a se specifica dacă este vorba despre produse refrigerate, congelate sau prelucrate.
                  (*) include nave de pescuit, vase fabrică, vase congelator și nave frigorifice, după caz.
                  Inspector oficial
                  Numele (cu majuscule): Calificarea și titlul:
                  Data: Semnătura:
                  Ștampila:
               
            ”